Työttömien valtakunnallisen yhteistoimintajärjestön toiminnanjohtajaa Jukka Haapakoskea suunnitelmat osallistavasta sosiaaliturvasta arveluttavat.

– Tässä mietityttää, ollaanko luomassa kahta työttömien joukkoa: Sellaisia jotka saa osallisuustuloa ja sellaisia jotka saavat työmarkkinatukea, Haapakoski pohtii.

Hänen mukaansa ongelmia voi aiheuttaa myös järjestelmien mahdollinen päällekkäisyys. Esimerkiksi miten toimitaan, jos osallisuustoiminnassa mukana olevalle tuleekin työtarjous. Entä miten käy palvelujen ?

– Nyt on tärkeää selvittää, miten maakuntauudistuksessa vastuut etenevät. Mikä taho vastaa siitä että palveluja tarjotaan ja millä perusteilla. Se on tällä hetkellä auki oleva kysymys ja hyvin merkittävä työllisyyspalvelujärjestelmän jatkon kannalta.

Tärkeää on myös muistaa toiminnan kannustavuus.

– Kyllä työttömät kokee sen todella nöyryyttävänä, jos he eivät saa mitään lisätuloa, kun he osallistuvat velvoittaviin toimenpiteisiin. Se ei tuo yhtään kannustusta, päinvastoin se koetaan pakkotyönä, Haapakoski napauttaa.

*Lue myös: *Esitys: Raju muutos hankalasti työllistyvien tukeen